ຄວາມເຫັນແຕກຕ່າງກັນຫລາຍຂຶ້ນເລື້ອຍໆ ອາດຈະເຮັດໃຫ້ກອງປະຊຸມວ່າດ້ວຍໂລກຮ້ອນປະສົບກັບຄວາມລົ້ມແຫລວໄດ້
ຂ່າວອື່ນໆ: ຄລິນຕັນກ່າວວ່າ ຣັຖບານໂອບາມາຈະດຳເນີນນະໂຍບາຍທ່ີປະຕິບັດໄດ້ໃນພາກໂຕຈິງ ແລະຄ່ອງແຄ້ວ; ຈີນເຕືອນສະຫະຣັດແລະຢູໂຣບບໍ່ໃຫ້ແຊກແຊງເຣືອງຜູ້ຄັ
ມີຄວາມເປັນຫ່ວງຫລາຍ ຂຶ້ນເລື້ອຍໆທ່ີວ່າຄວາມພະຍາຍາມຕ່າງໆເພື່ອຕໍ້ສູ້ກັສະພາວະໂລກຮ້ອນຈະປະສົບກັບຄວາມລົ້ມແຫລວ ນອກຈາກວ່າການປະຊຸມກັນໃນນະຄອນ Copenhagen ຈະເພ່ີມຄວາມເຮັ່ງຮ້ອນຂຶ້ນ ບັນດານັກເຈຣະຈາຈາກທົ່ວໂລກ ກ່າວວ່າ ຄວາມເຫັນແຕກຕ່າງ ກັນທ່ີສຳຄັນຍັງມີຢູ່ໃນຂະນະທ່ີການໂອ້ລົມສົນທະນາກັນຈະເລີ່ມຄືນອີກ ໃນວັນອັງຄານມື້ນີ້ ຊຶ່ງພວກຜູ້ນຳຫລາຍປະເທດກຳນົດຈະເດີນທາງໄປຮອດນະຄອນ Copenhagen ໃນທ້າຍສັບປະດານີ້ໃນຄວາມຫວັງວ່າ ຈະໄດ້ລົງນາມໃນຂໍ້ຕົກລົງຂັ້ນສຸດທ້າຍກັນ ເຈົ້າໜ້າທ່ີທ່ານນຶ່ງຈາກປະເທດ ໄນເຈເຣັຍໃນອະຟຣິກາ ຮອດໄດ້ສົມທຽບກອງປະຊຸມທ່ີກຳລັງດຳເນີນໄປຢູ່ນີ້ ໃສ່ກັບອຸບັດຕິເຫດລົດໄຟຕຳກັນ ທ່ີກຳລັງລໍຖ້າຈະເກີດຂຶ້ນ ໃນຂະນະດຽວກັນ ຈີນກ່າວຫາພວກ ປະເທດທ່ີພັດທະນາແລ້ວວ່າ ຕ່າວປິ້ນໃນການໃຫ້ຄຳໝັ້ນສັນຍາທ່ີຈະຊ່ອຍພວກປະເທດທຸກຍາກ ຕໍ່ສູ້ກັບ ການປ່ຽນແປງຂອງດິນຟ້າອາກາດນັ້ນ ກ່ອນເດີນທາງໄປຮ່ວມກອງປະຊຸມທ່ີນະຄອນ Copenhagen ໃນວັນຈັນວານນີ້ ທ່ານ Ban Ki-moon ເລຂາທິການໃຫຍ່ສະຫະປະຊາ ຊາດກ່າວວ່າ ທ່ານຍັງມີຄວາມໝັ້ນໃຈຢູ່ ແຕ່ທ່ານກໍໄດ້ກ່າວເຕືອນເຊັ່ນກັນວ່າ ຖ້າການໂອ້ລົມສົນທະນາກັນລົ້ມແຫລວລົງ ມັນຈະເປັນຄວາມລົ້ມແຫລວທີ່ມີຜົນສະທ້ອນທີ່ສາມາດເປັນຄວາມຫາຍະນະອັນໃຫຍ່ຫລວງ ທ່ານນາງ Hillary Clinton ຣັຖມຸນຕີ ການຕ່າງປະເທດສະຫະຣັດກ່າວວ່າ ຣັຖບານປະທານາທິບໍດີບາຣັກໂອບາມາ ຈະດຳເນີນນະໂຍບາຍທີ່  ປະຕິບັດໄດ້ໃນພາກໂຕຈິງແລະຄ່ອງແຄ້ວ ເພື່ອສນັບສນຸນສິດທິມະນຸດໃນທົ່ວໂລກ ໃນຄຳປາໄສທ່ີມະຫາວິທຍາໄລແຫ່ງນຶ່ງໃນກຸງວໍຊິງຕັນດີຊີ ໃນວັນຈັນ ມື້ວານນີ້ ທ່ານນາງຄລິນຕັນ ກ່າວວ່າ ສະຫະຣັດຈະທຳຄວາມພະຍາ ຍາມ ເພື່ອສົ່ງເສີມສິທິມະນຸດ ທ່່ີສລາດ ມີຍຸດທະສາດ ເດັດດ່ຽວແລະໄລຍະຍາວ ທ່ານນາງຄລິນຕັນກ່າວຕື່ມວ່າ ຄຳໝັ້ນໝາຍຂອງຣັຖ ບານ ທ່ານໂອບາມາຕໍ່ສິດທິມະນຸດ ຈະລິເລີ້ມໂດຍການເຮັດໃຫ້ທຸກປະເທດ ຮວມທັງສະຫະຣັດນຳ ປະຕິບັດມາດຕະຖານສາກົນ ອັນດຽວກັນ ທ່ານນາງບໍ່ຍອມຮັບເອົາແນວຄິດທ່ີວ່າ ສະຫະຣັດຕ້ອງເລືອກ ເອົາໃນ ລະຫວ່າງການປະຕິບັດສິດທິມະນຸດ ແລະຜົນປະໂຫຍດແຫ່ງຊາດຂອງ ຕົນໃນການຮັບມືກັບພວກປະເທດຕ່າງໆ ເຊັ່ນຈີນແລະຣັດເຊັຍນັ້ນ ຈີນເຕືອນສະຫະພາບຢູໂຣບແລະສະຫະຣັດ ອະເມຣິກາ ບໍ່ໃຫ້ເຂົ້າແຊກແຊງໃນເຣື່ອງທ່ານ Liu Xiaobo ຜູ່ຄັດຄ້ານຣັຖບານທຈີນທ່ີມີຊື່ສຽງ ໂດງດັງນັ້ນ ຄຳເຕືອນດັ່ງກ່າວມີຂຶ້ນຫລັງຈາກສະ ຫະພາບຢູໂຣບແລະສະຫະຣັດທັງສອງຮຽກຮ້ອງໃຫ້ຈີນປ່ອຍໂຕຜູ້ຄັດຄ້ານຣັຖບານຄົນນີ້ໂດຍທັນທີແລະບໍ່ມີເງື່ອນໄຂ ສະຫະຣັດແລະສະຫະພາບ ຢູໂຣບ ຍັງຮຽກຮ້ອງໃຫ້ຈີນເຄົາຣົບນັບຖືສິດທິຂອງພົນລະເມືອງຈີນ ທັງປວງ ໃນການສະແດງຄວາມປາດຖະໜາເພື່ອເສຣີພາບ ທ່ີຮັບຮູ້ຈາກນາໆຊາດນັ້ນ ນາງ Jiang Yu ໂຄສົກປະຈຳກະຊວງການຕ່າງປະ ເທດຈີນ ກ່າວວ່າ ຄຳຮຽກຮ້ອງເຫົລ່ານີ້ເປັນທ່ີຮັບເອົາບໍ່ໄດ້ ແລະເທົ່າກັບເປັນການແຊກແຊງເຂົ້າໃນຂະບວນການຍຸຕິທັມຂອງຈີນ ຕຳຫລວດໄດ້ຈັບກຸມທ່ານ Liu Xiaobo ອະດີດອາຈານສອນມະຫາ ວິທຍາໄລ ໃນເດືອນທັນວາປີ 2008 ໃນຂໍ້ຫາເປັນຜູ້ຮ່ວມຂຽນຄຳຮ້ອງຮຽນເພື່ອປະຊາທິປະໄຕໃນຈີນ ທ່ີເອີ້ນວ່າ ກົດບັດເລກທີ 08 ຊຶ່ງຮຽກ ຮ້ອງໃຫ້ມີການປະຕິຮູບດ້ານການເມືອງໃນປະເທດຈີນ ທ່ີຢູ່ໃຕ້ການຄວບຄຸມຢ່າງເຄັ່ງຄັດນັ້ນ ຈີນໄດ້ຕັ້ງຂໍ້ຫາໃສ່ຜູ້ກ່ຽວ ວ່າ ຍຸຍົງໃຫ້ມີການໂຄ່ນລົ້ມອຳນາດຣັດ ຖ້າຜູ້ກ່ຽວຖືກຕັດສິນວ່າມີຄວາມຜິດແທ້ ທ່ານ Liu ສາມາດປະເຊີນກັນການຕິດໂທດຈຳຄຸກເຖິງ 15 ປີໄດ້ ບັນດາເຈົ້າໜ້າທ່ີປະຈຳທຳນຽບຂາວ ກ່າວວ່າ ປະທານາທິບໍດີສະຫະຣັດ ທ່ານບາຣັກໂອບາມາ ໄດ້ສັ່ງໃຫ້ຣັຖບານກາງຊື້ເອົາຄຸກ ແຫ່ງນຶ່ງຂອງຣັດ Illinois ເພື່ອເປັນບ່ອນກັກຂັງພວກຜູ້ຕ້ອງສົງໄສ ເປັນຜູ້ກໍ່ການຮ້າຍປະມານ100 ຄົນຊຶ່ງເວລາພວມຖືກກັກຂັງໄວ້ໃນຄຸກອ່າວ Guantanamo ຂອງຄີວບາ ຄຸກແຫ່ງນີ້ຕັ້ງຢູ່ໃນ ເມືອງ Thomson ຊຶ່ງເປັນເມືອງຊົນນະບົດ ຫ່າງ ຈາກນະຄອນ Chicago ອອກໄປທາງທິດຕາເວັນຕົກ ປະມານ 240 ຫລັກກິໂລແມັດ ຄຸກແຫ່ງນີ້ ມີຫ້ອງຂັງ 1600 ຫ້ອງ ແລະສ້າງຂຶ້ນມາໃນປີ 2001 ເພື່ອກັກຂັງພວກຄົນໂທດຮ້າຍແຮງ ພາຍໃຕ້ການຮັກ ສາຄວາມປອດໄພທ່ີເຄັ່ງຄັດທ່ີສຸດ ແຕ່ເວລານີຫວ່າງເປົ່າ ທ່ານ Pat Quinn ຜູ້ວ່າການຣັດ Illinois ແລະທ່ານ Richard Durbin ສະມາຊິກສະພາສູງສະຫະຣັດຈາກຣັດ Illinois ທີ່ໄດ້ຊຸກຍູ້ໃຫ້ຣັຖບານກາງຊື້ເອົາຄຸກແຫ່ງນີ້ມາເປັນເວລາຫລາຍເດືອນແລ້ວກ່າວວ່າ ການຊື້ເອົາຄຸກແຫ່ງນີ້ ຈະສ້າງໜ້າວຽກຫລາຍພັນວຽກທ່ີຂົງເຂດດັ່ງກ່າວຕ້ອງການ ຢ່າງຫລວງຫລາຍນັ້ນ ຄຳປະກາດຢ່າງເປັນທາງ ການກ່ຽວກັບການຕົກລົງຊື້ຂາຍຄຸກແຫ່ງນີ້ກຳນົດຈະແຈ້ງໃຫ້ຊາບໃນວັນອັງຄານມື້ນີ້ ປະທານາທິບໍດີໄດ້ລົງນາມ ໃນຄຳສັ່ງໃຫ້ອັດຄຸກທີ່ອ່າວ Guantanamo ພາຍໃນ 1 ປີ ໃນເວລາບໍ່ເທົ່າໃດມື້ຫລັງຈາກທ່ານຂຶ້ນດຳຣົງຕຳແໜ່ງ ໃນເດືອນມັງກອນຕົ້ນປີນີ້ ບັນດາເຈົ້າໜ້າທ່ີອັຟການີສຖານກ່າວວ່າ ການໂຈມຕີດ້ວຍການວາງລະເບີດສະລະ ຊີບໃນລົດໃນກຸງຄາບູລ ໄດ້ສັງຫານຜູ້ຄົນໄປຢ່າງນ້ອຍ 8 ຄົນແລະບາດເຈັບອີກ 40 ຄົນ ທາງການກ່າວວ່າ ຜູ້ຮ້າຍໄດ້ລະເບີດໂຕຕາຍໃນວັນອັງຄານມື້ນີ້ ຢູ່ຕໍ່ໜ້າໂຮງແຮມ Heetal ແລະບ້ານພັກຂອງອະດີດຮອງປະທານາທິບໍດີ Ahmad Zia Massoud ໃນຄຸ້ມ Wazir Akbar Khan ໃນກຸງຄາບູລນັ້ນ ເຫດລະເບີດດັ່ງກ່າວໄດ້ທຳຄວາມເສັຍຫາຍໃຫ້ແກ່ໂຮງແຮມຫລັງນີ້ແລະພວກອາຄານອື່ນໆໃນເຂດອ້ອມແອ້ມ ໂຮງແຮມ Heetal Hotel ເປັນບ່ອນທ່ີພວກຊາວຕ່າງປະເທດມັກໄປພັກເຊົາ ຍັງບໍ່ເປັນທ່ີແຈ້ງຂາວເທື່ອວ່າ ຜູ້ວາງລະເບີດໄດ້ແນເປົ້າໝາຍໃສ່ໂຮງແຮມ ຫລືວ່າອະດີດຮອງປະທານາທິບໍດີ Mahsoud?ການລະເບີດດັ່ງກ່າວມີຂຶ້ນໃນຂະນະ ທ່ີບັນດາສະມາຊິກສະພານິຕິບັນຍັດ ບັນດາເຈົ້າໜ້າທ່ີຣັຖບານ ແລະພວກເອກອັກຄະຣັດຖະທູດຕ່າງປະເທດໄປເຕົ້າໂຮມກັນຢູ່ໃນເມືອງດັ່ງກ່າວ ເພື່ອປະຊຸມກັນເຣື່ອງການຕໍ່ຕ້ານການສສໍ້ຣາດບັງຫລວງພາຍໃນວົງການຣັຖບານ ທ່ີກຳລັງແຜ່ລະບາດ ອອກຢູ່ນັ້ນ ເທົ່າເຖິງວັນນີ້ປະເທດທ່ີໄດ້ຮັບຫລຽນຄຳແລະ ໄດ້ຫລຽມລວມຫລາຍກວ່າໝູ່ໄດ້ແກ່: